2. 3 การประกอบธุรกิจของแต่ละสายผลิตภัณฑ์

1. ลักษณะของผลิตภัณฑ์หรือบริการ

       สินค้าหลักของบริษัทและบริษัทย่อยแบ่งเป็น

       (ก.) สินค้าส่งขายต่างประเทศ :-

       (1) อาหารทะเลแช่แข็ง ผลิตที่ บริษัท ซีฮอร์ส จำกัด(มหาชน) ที่จังหวัด

    สงขลา และ บริษัท ซีฮอร์ส จำกัด(มหาชน) สาขาดอนสัก จ. สุราษฏร์ธานี

       - กุ้งแช่แข็ง : กุ้งกุลาดำ, กุ้งแช่บ๊วย, กุ้งโอคั๊ก และอื่น ๆ

       - ปลาหมึกแช่แข็ง : หมึกกระดอง, หมึกสาย, หมึกกล้วย,หมึกหอม

       - ปลาแช่แข็ง : ปลาตาโต, ปลาข้างเหลือง, ปลาหลังเขียว,

       ปลาทู,ปลาหนวดฤาษี

             - กั้ง : กั้งกระดาน

       ลักษณะของลูกค้า ส่วนใหญ่เป็นผู้นำเข้าที่มีห้องเย็น(COLD STORAGE) เป็นของตนเอง
มีบางส่วนที่เช่าห้องเย็นเท่านั้น เพราะการสั่งซื้อจากบริษัทฯ จะต้องสั่งซื้ออย่างน้อยเป็นปริมาณ 1
ตู้คอนเทนเนอร์ (CONTAINER) ซึ่งตู้คอนเทนเนอร์ จะมีความจุตั้งแต่ 10 ตันขึ้นไป
(ตู้ขนาดความยาว 20 ฟุต มีความจุ 10-12 ตัน และตู้ขนาดความยาว 40 ฟุต มีความจุ 22-28
ตัน) โดยลูกค้าทั้งหมดนี้ จะทำการขายสินค้าต่ออีกครั้ง โดยการขายปลีกให้แก่ลูกค้ารายย่อย
ได้แก่ภัตตาคาร, ร้านอาหาร, ร้านจำหน่ายอาหารทะเลและ SUPERMARKET ต่อไป
หรือบางครั้งก็เป็นการสั่งตรงจาก SUPERMARKET หรือร้านจำหน่ายอาหารทะเลโดยตรง
ถ้ามีความต้องการที่มีปริมาณค่อนข้างมาก (อย่างน้อยเท่ากับความจุ 1 ตู้คอนเทนเนอร์)
ซึ่งการขายจะมีทั้ง BRAND ของบริษัทฯ เป็นส่วนใหญ่และมี BRAND ของลูกค้าบ้างเล็กน้อย

  

       (2) อาหารทะเลบรรจุกระป๋อง (ผลิตที่ บริษัท ซีฮอร์ส จำกัด(มหาชน)  ที่ จ.
สงขลาเพียงแห่งเดียว)

       - ปลาหมึกในซอส

       - หอยลายในน้ำเกลือ

       - ปลาซาร์ดีนในซอสมะเขือเทศ/ในน้ำมันถั่วเหลือง

       - ปลาทูแมคเคลเรลในซอสมะเขือเทศ/ในน้ำมันถั่วเหลือง

  - ปลาซาร์ดีนสำหรับสัตว์เลี้ยง

ลักษณะของลูกค้า เป็นผู้นำเข้าที่มีคลังสินค้า เป็นของตนเอง และเช่าคลังสินค้าของบุคคลอื่น
การสั่งซื้อจะต้องมีปริมาณความจุอย่างน้อย 1 ตู้คอนเทนเนอร์ เช่นเดียวกับอาหารทะเลแช่แข็ง
โดยลูกค้าเหล่านี้จะทำการขายปลีก สู่ร้านค้า และ SUPERMARKET ต่อไป
การขายส่วนใหญ่จะผลิตตาม BRAND และความต้องการของลูกค้าเป็นหลัก
(แต่ละประเทศมีความแตกต่างกันในเรื่องของรสชาติ เช่นบางประเทศชอบปลาในซอส
บางประเทศชอบปลาในน้ำมันพืช)

       (ข.) สินค้าส่งขายในประเทศ (มีการขายทั้ง บริษัท ซีฮอร์ส จำกัด(มหาชน)และ บริษัท
ขอนแก่นคอร์เปอเรชั่น (1990) จำกัด)

       (1) อาหารทะเลแช่แข็ง ซึ่งประกอบด้วย :-

       - ปลาทูและปลาทะเลทั้งตัว

-   หัวหมึกหอม, หัวหมึกกระดอง

-   ปลาหมึกแช่แข็ง

-   ปลาแช่แข็ง

ในปัจจุบัน ทางบริษัทฯ ได้มีการขายให้กับลูกค้าภายในประเทศบ้างแล้ว โดยที่ลูกค้าจะมีทั้งซื้อตรง
ซึ่งจะเป็นร้านอาหาร/ภัตราคาร และพ่อค้าคนกลาง ที่จะนำสินค้าไปกระจายต่ออีกครั้งหนึ่ง
ลักษณะสั่งซื้อไม่จำเป็นว่าจะต้องมีปริมาณเป็นตู้ CONTAINER เพราะการขนส่งสะดวก
โดยทางบริษัทฯ จะบริการจัดส่งให้ลูกค้า เช่น ที่กรุงเทพฯ
แต่ลูกค้าจะต้องเช่าห้องเย็นเพื่อเก็บสินค้าเอง (ในบางรายที่ไม่มีห้องเก็บเป็นของตนเอง)

ในส่วนของ บริษัท ขอนแก่นคอร์เปอเรชั่น (1990) จำกัด จะมีการขายส่ง/ปลีก
ตามแถบจังหวัดภาคตะวันออกเฉียงเหนือ เช่น ขอนแก่น เลย อุดรธานี ซึ่งลูกค้าส่วนใหญ่
จะเป็นร้านอาหารและภัตราคาร

(2) อาหารทะเลกระป๋อง ซึ่งประกอบด้วย :-

-   ปลาซาร์ดีนในซอสมะเขือเทศ

-   ปลาทูแมคเคลเรลในซอสมะเขือเทศ

  ลักษณะของลูกค้าส่วนใหญ่เป็นรายปลีกย่อย และมีการสั่งซื้อเพียงเล็กน้อยเพราะทางบริษัท

เพิ่งจะมาเริ่มทดลองทำตลาดในประเทศ

(ค.) สิทธิหรือข้อจำกัดในการประกอบธุรกิจ

      

       (1) บัตรส่งเสริมการลงทุน

      

       บริษัทได้รับสิทธิประโยชน์ตามบัตรส่งเสริมการลงทุนเลขที่ 1097/สอ./2530 ลงวันที่ 25
มิถุนายน 2530 และฉบับแก้ไขเพิ่มเติมเลขที่ 4069/2531 (C2-1097/สอ./2530) ลงวันที่ 29
กุมภาพันธ์ 2531 ในกิจการผลิตสัตว์น้ำทะเลแช่แข็งเพื่อการส่งออกประเภท 5.49
การผลิตผลิตภัณฑ์เพื่อการส่งออกเป็นส่วนใหญ่ เลขที่ 1008/สอ./2532 ลงวันที่ 9 มกราคม 2532
ในกิจการผลิตอาหารทะเลบรรจุกระป๋องเพื่อการส่งออกประเภท  5.53
การผลิตอาหารทะเลบรรจุกระป๋องเพื่อการส่งออก เลขที่ 1216/สอ./2533 ลงวันที่ 24 พฤษภาคม
2533 ในกิจการห้องเย็นผลิตสัตว์น้ำแช่แข็งประเภท 6.8 กิจการห้องเย็นเลขที่ 1055/2535
ลงวันที่ 25 มีนาคม 2535 ในกิจการผลิตสัตว์น้ำแช่แข็งประเภท 6.8  กิจการห้องเย็น
และบริษัทได้รับบัตรส่งเสริมการลงทุนเลขที่ 1109/สอ.2535 ลงวันที่ 16  มิถุนายน 2535
ซึ่งเป็นการรับโอนกิจการจากบริษัท ดอนสักอุตสาหกรรม จำกัด
ให้ได้รับสิทธิประโยชน์เท่าที่ยังเหลืออยู่เดิมตามบัตรส่งเสริมการลงทุน เลขที่ 1052/สอ./2533
ลงวันที่ 30 มกราคม 2533 ที่สำคัญคือให้ได้รับอนุญาตให้หัก
เงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออก
เป็นระยะเวลา 10 ปีนับแต่วันที่มีรายได้จากการประกอบกิจการได้รับยกเว้นภาษีเงินได้นิติบุคคล
เป็นเวลา 7 ปี นับแต่วันที่เริ่มมีรายได้จากการประกอบกิจการ
ได้รับยกเว้นไม่ต้องนำเงินปันผลจากกิจการที่ได้รับการส่งเสริม
ไปรวมคำนวณเพื่อเสียภาษีเงินได้ตลอดระยะเวลาที่ บริษัทฯ ได้รับยกเว้นภาษีเงินได้นิติบุคคล
ได้รับลดหย่อนภาษีเงินได้นิติบุคคลร้อยละ 50 ของอัตราปกติ มีกำหนด 5 ปี
นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคล เป็นต้น

      

       บริษัทได้รับสิทธิและผลประโยชน์ตามบัตรส่งเสริมการลงทุนเลขที่ 1305/2541 ลงวันที่ 6
กรกฎาคม 2541 ในกิจการผลิตอาหารทะเลและอาหารสัตว์บรรจุภาชนะผนึก ประเภท 1.8
การผลิตอาหาร และประเภท 1.16 การผลิตอาหารสัตว์ โดยได้รับสิทธิและประโยชน์
และปฏิบัติตามเงื่อนไขที่สำคัญ คือ ยกเว้นภาษีเงินได้นิติบุคคล
สำหรับกำไรสุทธิที่ได้จากการประกอบกิจการที่ได้รับส่งเสริมมีกำหนดเวลา 8 ปี
ยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณภาษีเงินได้นิติบุคคล
ได้ลดหย่อนภาษีเงินได้นิติบุคคลสำหรับกำไรสุทธิ ที่ได้รับการลงทุนในอัตราร้อยละห้าสิบของอัตราปกติ
มีกำหนดเวลา 5 ปี นับจากวันที่พ้นกำหนดระยะเวลาที่ได้ยกเว้นภาษีเงินได้นิติบุคคล
ให้ได้รับอนุญาตให้หักค่าขนส่ง  ค่าไฟฟ้า ค่าประปา สองเท่าของค่าใช้จ่ายดังกล่าว เป็นระยะเวลา
10 ปี และให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้า
ของรายได้ที่เพิ่มขึ้นจากปีก่อนจากการส่งออก เป็นระยะเวลา 10 ปี เป็นต้น

       บริษัทได้รับสิทธิ และประโยชน์ตามบัตรส่งเสริมการลงทุน เลขที่ 1222/2541 ลงวันที่ 25
พฤษภาคม 2541 ในกิจการผลิตสัตว์น้ำแช่แข็ง ประเภท 1.8 การผลิตอาหารและประเภท 1.16
การผลิตอาหาร โดยได้รับสิทธิและประโยชน์ และปฏิบัติตามเงื่อนไขที่สำคัญ
คือยกเว้นภาษีเงินได้นิติบุคคล
สำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา 8 ปี
ยกเว้นไม้ต้องนำเงินปันผลจากกิจการที่ได้รับการส่งเสริมไปคำนวณ ภาษีเงินได้นิติบุคคล
ให้ลดหย่อนภาษีเงินได้นิติบุคคลสำหรับกำไรสุทธิ
ที่ได้รับการลงทุนในอัตราร้อยละห้าสิบของอัตราปกติมีกำหนดเวลา 5 ปี นับจากวันที่พ้นกำหนด
ระยะเวลาที่ได้ยกเว้นภาษีเงินได้นิติบุคคล ให้ได้รับอนุญาตให้หักค่าขนส่ง ค่าไฟฟ้า ค่าประปา
สองเท่าของค่าใช้จ่ายดังกล่าว เป็นระยะเวลา 10 ปี
และอนุญาตให้หักเงินได้พึงประเมินเป็นจำนวนเท่ากับร้อยละห้า
ของรายได้ที่เพิ่มขึ้นจากปีก่อนจากการส่งออก เป็นระยะเวลา 10 ปีเป็นต้น     

       บริษัทได้รับสิทธิและประโยชน์ตามบัตรส่งเสริมการลงทุน เลขที่
1198/2541 ในกิจการผลิตสัตว์น้ำแช่แข็ง ประเภท 1.8 การผลิตอาหาร ได้รับสิทธิและประโยชน์
และปฏิบัติตามเงื่อนไขที่สำคัญ คือ ยกเว้นเงินได้นิติบุคคล
สำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดระยะเวลา 8 ปี
ยกเว้นไม่ต้องนำเงินปันผลจากกิจการที่ได้รับการส่งเสริมไปคำนวณภาษีเงินได้นิติบุคคล
ให้ลดหย่อนภาษีเงินได้นิติบุคคล ให้ลดหย่อนภาษีเงินได้นิติบุคคลสำหรับกำไรสุทธิ
ที่ได้รับการลงทุนในอัตราร้อยละห้าสิบของอัตราปกติ มีกำหนดเวลา 5 ปี
นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคล ให้ได้รับอนุญาตให้หักค่าขนส่ง
ค่าไฟฟ้า ค่าประปา สองเท่าของค่าใช้จ่ายดังกล่าว เป็นระยะเวลา10 ปี
และให้ได้รับอนุญาตให้หักเงินได้พึงประเมินเป็นจำนวนร้อยละห้า
ของรายได้ที่เพิ่มขึ้นจากปีก่อนจากการส่งออก เป็นระยะเวลา 10 ปี เป็นต้น

      
ยอดขายในประเทศและต่างประเทศแยกตามส่วนงานธุรกิจที่ได้รับการส่งเสริมและไม่ได้รับการส่งเสริม

การลงทุนสำหรับปี สิ้นสุดวันที่ 31 ธันวาคม 2544 และ 2543 ซึ่งประกอบด้วย

ปี 2544 (หน่วย : พันบาท)

ส่วนงานอาหารทะเลแช่แข็ง ส่วนงานอาหารทะลกระป๋อง

ในประเทศ ต่างประเทศ รวม ในประเทศ ต่างประเทศ รวม รวมทั้งสิ้น

ธุรกิจที่ได้รับการส่งเสริม 8,996 585,958 594,954 29,415 143,025 2,440 767,394

ธุรกิจที่ไม่ได้รับการส่งเสริม - - - - - - -

รวม 8,996 585,958 594,954 29,415 143,025 172,440 767,394

ปี 2543

ธุรกิจที่ได้รับการส่งเสริม 8,127 712,127 720,254 6,507 144,343 150,850 871,104

ธุรกิจที่ไม่ได้รับการส่งเสริม - - - - - - -

รวม 8,127 712,127 720,254 6,507 144,343 150,850 871,104

(2) สิทธิอื่น     

       ไม่มี

      

(3) ข้อจำกัดในการประกอบธุรกิจ

       การตัดสิทธิ GSP ที่ให้แก่ประเทศไทย จากสหภาพยุโรป โดยเริ่มตั้งแต่ปี 2542 เป็นต้นไป
จะเป็นข้อจำกัดที่สำคัญอย่างหนึ่งในการประกอบธุรกิจส่งออกอาหารทะเลจากประเทศไทย
ไปสู่สหภาพยุโรป เพราะว่าขณะที่ประเทศไทยถูกตัดสิทธิ GSP นั้น ประเทศคู่แข่งขันกับประเทศไทย
เช่น อินเดีย, มาเลเซีย, เวียดนาม และอื่น ๆ ยังคงที่จะได้รับสิทธิอันนี้
จึงมีผลทำให้ผู้นำเข้าสินค้าอาหารทะเลจากประเทศไทย มาสู่สหภาพยุโรป
จะต้องเสียภาษีนำเข้าในพิกัดเต็มอัตรา ซึ่งถ้าคิดเป็นต้นทุนแล้ว จะต้องมีต้นทุนที่สูงกว่า
ที่จะนำเข้าสินค้าจากประเทศมาเลเซีย เวียดนาม อินเดียและอื่น ๆ การตัดสิทธิ GSP
แก่ประเทศไทย ตั้งแต่ปี 2542 อาจจะเป็นข้อจำกัดในการส่งสินค้าไปสู่สหภาพยุโรปของประเทศไทย
โดยเฉพาะ บริษัท ซีฮอร์ส จำกัด(มหาชน) เพราะปัจจุบันจากยอดขายในปี 2544,2543
ตลาดหลักของบริษัทฯ คือสหภาพยุโรป เพราะฉะนั้นทางบริษัทฯ
ได้กำลังพยายามที่จะหาตลาดใหม่มาทดแทนในส่วนนี้ ที่จะหายไป
เพื่อที่จะสามารถรักษาระดับกำลังการผลิตและยอดขายที่เป็นอยู่ในปัจจุบันให้มากที่สุด

2 การตลาดและภาวะการแข่งขัน

1.  การตลาด

1.1 กลยุทธในการแข่งขัน

            ภายใต้ภาวะอุตสาหกรรมที่เป็นอยู่ในปัจจุบัน
ทางบริษัทตั้งเป้าที่จะขยายตลาดไปสู่ประเทศใหม่ๆ ที่ปลอดภัยจากการกีดกันทางการค้า เช่น เกาหลี
จีน และออสเตรเลีย การผูกสัมพันธ์กับพันธมิตรคู่ค้าต่างประเทศ
การขายโดยตรงที่จะถึงลูกค้าปลายทางโดยผ่านคนกลางให้น้อยที่สุด
ก็เป็นสิ่งที่บริษัทจะคงดำเนินการต่อไป

  จุดเด่น : ทางบริษัทฯ มีลูกค้าที่ได้มีการซื้อขายมาเป็นเวลานาน โดยส่วนใหญ่ ซึ่งในส่วน
  ความสัมพันธ์อันนี้ทำให้ทางบริษัทฯ สามารถคงส่วนแบ่งตลาดเดิม ๆ ไว้ได้

  จุดด้อย : เนื่องจากตลาดหลัก ของบริษัทฯ เป็นตลาดยุโรป การตัดสิทธิ GSP จากสหภาพยุโรป
  ตั้งแต่ปี พ.ศ. 2542 เป็นต้นไป อาจจะมีผลกระทบต่อกับตลาดของบริษัทฯ
  ถึงแม้ว่าลูกค้าเหล่านี้จะเป็นลูกค้าที่ผูกพันกันมานานก็ตาม

นโยบายการตั้งราคา : จะมีการให้ราคาลูกค้าที่ซื้อโดยตรง
และหรือปริมาณมากที่ถูกกว่าลูกค้าซื้อผ่าน

  AGENTS ทั้งหลาย เพราะทางบริษัทฯ จะต้องจ่ายค่า COMMISSION ให้กับ

  AGENTS ด้วย

1.2 การจำหน่ายและช่องทางการจัดจำหน่าย

  : บริษัท ซีฮอร์ส จำกัด(มหาชน)

  การจำหน่าย ทางบริษัทฯ มีแผนก MARKETING ของบริษัทฯ เอง ซึ่งทำการ

  ติดต่อจำหน่ายสินค้าแก่ลูกค้าโดยทั่วไปทั้งตลาดภายในประเทศ

  และภายนอกประเทศ โดยมีวิธีการจำหน่าย 2 วิธี คือ ขายโดย

  ตรงแก่ลูกค้าปลายทาง และขายผ่าน AGENTS มีสัดส่วนการ

       ขายอยู่ที่ 50 : 50

       ผู้แทนจำหน่าย ทางบริษัทฯ ไม่มีการแต่งตั้งผู้แทนจำหน่ายอย่างเป็นทางการแต่

อย่างใด

: บริษัท ขอนแก่นคอร์ปอเรชั่น (1990) จำกัด

       การจำหน่าย ทางบริษัทฯ มีการจำหน่ายโดยตรงกับลูกค้าปลายทางคือร้าน
อาหารและภัตตาคาร

ผู้แทนจำหน่าย ไม่มี

      

1.3 ลักษณะของลูกค้าและความสัมพันธ์ระหว่างลูกค้ากับบริษัทหรือบริษัทย่อย

    ลูกค้ามีทั้งซื้อโดยตรงและผ่านทาง AGENT ลูกค้าส่วนใหญ่มีความสัมพันธ์กับบริษัทฯมาเป็นเวลานาน

ลูกค้าส่วนใหญ่ที่นำเข้า จะนำสินค้าไปขายปลีกให้กับร้านอาหารภัตตาคาร, SUPERMARKET และลูกค้าบาง

 ส่วนเป็นร้านอาหาร หรือ SUPERMARKET เอง

สัดส่วนการขายให้ลูกค้า 10 รายแรก 3 ปี ที่ผ่านมา(ตามมูลค่า)

ปี 2544 ปี 2543 ปี 2542

ลูกค้ารายใหญ่ 10 รายแรกต่อ

ยอดขายรวม 48.03% 41.16% 46.51%

1.4 สัดส่วนการจำหน่ายในประเทศและต่างประเทศ

  (เปอร์เซ็นต์)

  ---------------------- ------------------------- -----------------------
  ปี                      ในประทศ                   ต่างประเทศ

  2544                   5                         95

  2543                   1.7                       98.3

  2542                   6                         94
  ---------------------- ------------------------- -----------------------

1.5 ชื่อประเทศหรือกลุ่มประเทศที่จำหน่ายผลิตภัณฑ์

ยุโรป : ฝรั่งเศส, อิตาลี, อังกฤษ, เบลเยียม, โปรตุเกส

แอฟริกา : แอฟริกาใต้

เอเชีย : ญี่ปุ่น, มาเลเซีย, สิงคโปร์

ออสเตรเลีย

อเมริกา

จะเห็นได้ว่าสัดส่วนการขายให้กับลูกค้ารายใหญ่ 10 รายแรก ของบริษัทฯ โดยเฉลี่ย
จะเกือบประมาณ 50% ของยอดขายรวม เพราะฉะนั้น บริษัทฯ จะมีผลกระทบอย่างสูง
หากสูญเสียลูกค้าดังกล่าว (ทางบริษัทฯ ไม่มีการขายสินค้าให้กับลูกค้ารายหนึ่งรายใดเกิน 30%
ของยอดขายรวมในแต่ละปีของ 3 ปีที่ผ่านมา)

  (2.) ภาวะการแข่งขัน

2.1 สภาวะอุตสาหกรรมและการแข่งขัน

อุตสาหกรรมส่งออกของประเทศไทย เริ่มมีแนวโน้มดีขึ้นตั้งแต่วันที่ 2 กรกฎาคม 2540
เมื่อรัฐบาลได้ประกาศเปลี่ยนแปลงระบบการแลกเปลี่ยนทางการเงิน
โดยได้ผลดีจากการที่ค่าเงินบาทอ่อนตัวลง แต่ตลอดช่วงปี 2544 ค่าเงินบาทได้มีเสถียรภาพมากขึ้น
ทำให้ความได้เปรียบของผู้ส่งออกลดลงเมื่อเปรียบเทียบกับผู้ส่งออกของประเทศอื่นๆ อย่างไรก็ตาม
สำหรับผู้ส่งออกอาหารทะเลแช่แข็งและอาหารทะเลบรรจุกระป๋องปัจจุบันได้รับผลกระทบอย่างสูงจากการกีดกันทางการค้าไม่ว่าจะเป็นเรื่องการตัดสิทธิ
GSP จากสหภาพยุโรป การออกเกณฑ์มาตรฐานควบคุมต่างๆ
เหล่านี้ทำให้ความยากลำบากในการส่งออกเพิ่มมากขึ้นเรื่อยๆ
ด้วยเหตุนี้ภาครัฐบาลจึงควรจะเข้ามาช่วยแก้ปัญหาต่าง ๆ ที่เกิดขึ้นร่วมกับภาคเอกชน
และส่งเสริมสนับสนุนให้ภาคเอกชนสามารถที่จะแข่งขันกับผู้ส่งออกของประเทศอื่น ๆ ได้

2.2 โครงสร้างอุตสาหกรรม

อุตสาหกรรมที่ส่งออกอาหารทะเลแช่แข็งและอาหารทะเลกระป๋องสามารถสร้างรายได้ให้กับประเทศไทยเป็นอย่างมาก
โดยปี 2544 มีการส่งออกเฉพาะประเภทที่เกี่ยวข้องกับบริษัทดังนี้

+---------------------+---------+------------+------------------------+
| ประเภท              | ปร      | มูล         | ตลาด(อันดับ 1,2,3)       |
|                     | ิมาณ(ตัน) | ค่า(ล้านบาท) |                        |
+---------------------+---------+------------+------------------------+
| กุ้งสดและกุ้งแช่แข็ง      | 144     | 54,745.94  | อเมริกา,ญี่ปุ่น,ออสเตรเลีย   |
|                     | ,603.00 |            |                        |
| ปลา                 |         | 11,943.89  | ญี่ปุ่น,อิตาลี,ไต้หวัน         |
| หมึกสดและปลาหมึกแช่แข็ง | 82      |            |                        |
|                     | ,039.00 | 4,369.71   | มาเลเซีย,ญี่ปุ่น,ไต้หวัน      |
| ปลาสด               |         |            |                        |
| และปลาสดแช่แข็ง(ทั้งตัว) | 199     | 11,672.84  | ญี่ปุ่น,อเมริกา,สิงคโปร์      |
|                     | ,007.00 |            |                        |
| เนื้อ                 | 141     | 128.82     | สเปน,กรีซ,เนเธอแลนด์     |
| ปลาสดและเนื้อปลาแช่แข็ง | ,886.00 |            |                        |
|                     |         | 25,760.59  | อ                      |
| ปลาหมึกกระป๋อง        | 787.00  |            | เมริกา,แคนาดา,ออสเตรเลีย |
|                     |         | 1,520.77   |                        |
| ปลาทูน่ากระป๋อง        | 269     |            | อเ                     |
|                     | ,696.00 | 8,991.36   | มริกา,มาเลเซีย,โดมินิกันเปรู |
| ปลาซาร์ดีนกระป๋อง      |         |            |                        |
|                     | 32      |            | ญี่ปุ่น,ออสเตรเลีย,อเมริกา   |
| อาหารสุนัขและแมว      | ,110.00 |            |                        |
|                     |         |            |                        |
|                     | 140     |            |                        |
|                     | ,937.00 |            |                        |
+---------------------+---------+------------+------------------------+

  ที่มา : department of business economics

ในส่วนของบริษัทฯ ซึ่งมีการส่งออกปลาหมึกแช่แข็งเป็นหลัก ในอาหารทะเลแช่แข็ง
และปลาซาร์ดีนกระป๋องเป็นหลักในส่วนอาหารทะเลกระป๋อง เมื่อเปรียบเทียบกับยอดส่งออกทั้งหมด
จะเห็นได้ว่ามีสัดส่วนทั้งหมด 3.51% ของการส่งออกปลาหมึกแช่แข็งของประเทศไทย และ 6.48 %
ของการส่งออกปลาซาร์ดีนกระป๋องของประเทศไทย

ในภาพรวมของอุตสาหกรรม คาดว่าการขยายตัวของด้านการส่งออกจะชะลอตัว
ดังนั้นผู้ประกอบการจำเป็นต้องเน้นการพัฒนาคุณภาพสินค้าให้มากยิ่งขึ้น รวมถึงการขยายตลาดใหม่ ๆ
ให้ครอบคลุมประเทศต่าง ๆ ทั่วโลก

2.3 สภาพการแข่งขัน

ปัจจุบันการแข่งขันเป็นไปอย่างรุนแรงไม่ว่าจะเป็นผู้ส่งออกของประเทศไทยกันเองหรือจะต้องไปแข่งขันกับผู้ส่งออกประเทศอื่นๆ
การแข่งขันไม่เพียงแต่การหาลูกค้าและรักษาตลาดเท่านั้น
แต่ยังต้องแข่งขันกันหาวัตถุดิบที่จะมาป้อนโรงงานด้วย
เพราะในช่วงที่ผ่านมาปริมาณวัตถุดิบที่ได้มาไม่เพียงพอกับจำนวนโรงงานที่มีอยู่
ปัจจุบันมีโรงงานอาหารทะเลแช่แข็งอยู่เป็นจำนวนมากในประเทศไทยซึ่งมากกว่า 150 โรงงาน
ส่วนใหญ่จะตั้งอยู่ที่จังหวัดสมุทรสาคร และทางชายฝั่งทะเลของภาคใต้ เช่น
สงขลา,ระนอง,สุราษฎร์ธานี ซึ่งประมาณว่า 30-40 โรงงาน เป็นโรงงานขนาดใหญ่
โดยดูจากกำลังการผลิตที่สามารถที่สามารถรองรับวัตถุดิบได้มากกว่า 40 ตัน/วัน
สำหรับโรงงานที่บริษัทฯถือได้ว่าเป็นโรงงานขนาดใหญ่ 1 โรง (ที่สงขลา) และขนาดกลาง 1 โรง
(ที่สุราษฎร์ธานี) ในส่วนของอาหารทะเลกระป๋องก็มีอยู่มากเช่นกันมากกว่า 60 โรงงาน
ทั่วประเทศส่วนใหญ่อยู่ทางภาคกลางและภาคใต้ ซึ่งโรงงานอาหารทะเลกระป๋องที่บริษัทฯ
มีอยู่ถือได้ว่าเป็นโรงงานขนาดกลาง สำหรับวัตถุดิบที่นำมาป้อนโรงงาน ของบริษัทฯ
ทั้งอาหารทะเลแช่แข็งและอาหารทะเลบรรจุกระป๋องส่วนใหญ่เป็นปลาและปลาหมึก
ซึ่งจับได้จากอ่าวไทย ทะเลอันดามันและแถบทะเลจีนใต้
เรือประมงจะนำวัตถุดิบมาขึ้นที่ท่าเทียบเรือประมงแถบจังหวัดชายฝั่งทางภาคใต้ทั้งสองฝั่ง
ซึ่งปัจจุบันทางบริษัทฯก็ยังพยายามรักษาสัดส่วนปริมาณการซื้อวัตถุดิบได้อยู่
และในปีที่ผ่านมาทางบริษัทฯ ได้สร้างห้องเย็นเก็บวัตถุดิบเพิ่มขึ้นอีก 2 ห้อง โดยมีขนาดบรรจุห้องละ
250 ตัน เพื่อไว้รองรับวัตถุดิบที่มากในช่วงฤดูกาล
และสามารถนำมาใช้ได้ในช่วงวัตถุดิบมีน้อยหรือราคาสูงซึ่งจากการแข่งขันที่รุนแรงเพิ่มขึ้นเรื่อยๆทำให้โรงงานบางแห่งหยุดกิจกรรม(อาจจะชั่วคราวหรือถาวร)
ไปบ้างแล้ว

บริษัท ขอนแก่นคอร์เปอเรชั่น (1990) จำกัด

อุตสาหกรรมการจำหน่ายอาหารทะเลแช่แข็งที่ภาคตะวันออกเฉียงเหนือและจังหวัดใกล้เคียงได้มีการขยายเติบโตมากในช่วง
5 ปี ที่ผ่านมา
เพราะคนไทยภาคตะวันออกเฉียงเหนือนิยมบริโภคอาหารทะเลมากขึ้นโดยดูได้จากการเพิ่มขึ้นของจำนวนห้องเย็นในภาคตะวันออกเฉียงเหนือซึ่ง
ปัจจุบันมีมากกว่า 10 แห่ง (เฉพาะที่จังหวัดขอนแก่นมี 4 แห่ง) ในส่วนของบริษัทฯ
มีห้องเย็นที่มีความสามารถเก็บอาหารทะเลแช่แข็งได้ 500 ตัน ซึ่งถือได้ว่าอยู่ในระดับกลาง
เมื่อเทียบกับคู่แข่งในจังหวัดขอนแก่นและจังหวัดใกล้เคียง
ถึงแม้ว่าลักษณะการประกอบธุรกิจจะเป็นแบบซื้อมาขายไปโดยการเก็งกำไรของสินค้าที่นำมาเก็บ
แต่ปัจจุบันเมื่อมีการเพิ่มของจำนวนห้องเย็นในภาคตะวันออกเฉียงเหนือทำให้การแข่งขันในธุรกิจนี้เพิ่มขึ้นด้วย

3 การจัดหาผลิตภัณฑ์ หรือบริการ

  (1.) ลักษณะการจัดให้ได้มาซึ่งผลิตภัณฑ์

  (ก.) ที่ตั้งโรงงานที่ผลิตหรือบริการ

       บริษัท ซีฮอร์ส จำกัด(มหาชน)

       สำนักงานใหญ่ : ที่ดิน 100 ไร่ 3 งาน 92.8 ตารางวา

       และโรงงาน เลขที่ 199 ถ.จะนะ-สงขลา ต.ทุ่งหวัง อ.เมือง จ.สงขลา

       ( เนื้อที่ 13 ไร่ เป็นระบบกำจัดน้ำเสีย)

       ประกอบด้วย - โรงงานผลิตอาหารทะเลแช่แข็ง 1 โรง

- โรงงานผลิตอาหารทะเลกระป๋อง 1 โรง

       โรงงานที่ดอนสัก : เป็นโรงงานผลิตอาหารทะเลแช่แข็ง 1 โรง

  ที่ดิน 22 ไร่ 3 งาน 62 ตารางวา (เนื้อที่โรงงานและ

       สำนักงาน 13 ไร่ 72 ตารางวา)

       เลขที่ 199 ถ.ดอนสัก-ขนอม หมู่ 8 ต.ดอนสัก อ.ดอนสัก

       จ.สุราษฏร์ธานี

          

  บริษัท ขอนแก่นคอร์เปอเรชั่น (1990) จำกัด

สำนักงาน : ที่ดิน 10 ไร่

และห้องเย็น      เลขที่ 159/1 หมู่ที่ 5 ถนนเมืองเก่า อ.เมือง จ. ขอนแก่น

      (ข.) กำลังการผลิตและปริมาณการผลิต    

บริษัท ซีฮอร์ส จำกัด(มหาชน)

       - กำลังการผลิตและปริมาณการผลิตจริง

      กำลังการผลิตเต็มที่ (หน่วย : ตัน)

ปี 2544 ปี 2543 ปี 2542

      อาหารทะเลแช่แข็ง 20,129 15,360 15,360

 โดยสมมติฐาน ที่การผลิต 300วัน/ปี วันละ 8 ชั่วโมงหรือ 1 กะ

      อาหารทะเลกระป๋อง 13,500 13,500 6,300

โดยสมมติฐาน ที่การผลิต 300วัน/ปี วันละ 8 ชั่วโมงหรือ 1 กะ

      ปริมาณการผลิตจริง (หน่วย : ตัน)

      โดยคิดจากการผลิตจริงประมาณปีละ 300วัน และเฉลี่ยวันละ 8 ชั่วโมง หรือ 1 กะ

       ปี 2544 ปี 2543 ปี 2542

      อาหารทะเลแช่แข็ง 5,901 7,992 7,043

       (ผลิตเฉพาะโรงงานที่สงขลาและโรงงานดอนสัก)

      อาหารทะเลกระป๋อง 3,264 3,455 5,879

      การใช้กำลังการผลิต (%)

       อาหารทะเลแช่แข็ง 29.31 52.03 45.85

อาหารทะเลกระป๋อง 24.18 25.59 93.32

             อัตราเพิ่ม (ลด) ของปริมาณการผลิต (%)

                   ปี 2544 ปี 2543 ปี 2542

      อาหารทะเลแช่แข็ง (26.16) 13.47 (1.35)

  อาหารทะเลกระป๋อง (5.53) (41.23) (12.49)

      

บริษัท ขอนแก่นคอร์เปอเรชั่น (1990) จำกัด

       กำลังความจุของห้องเก็บสินค้า/ ปริมาณสินค้าคงคลังโดยเฉลี่ยในห้องเก็บ

กำลังความจุของห้องเก็บสินค้า (หน่วย : ตัน)

       ปี 2544 ปี 2543 ปี 2542

      อาหารทะเลแช่แข็ง 560 560 300

       ปริมาณสินค้าคงคลังรอจำหน่ายโดยเฉลี่ย (หน่วย : ตัน)

  ปี 2544 ปี 2543 ปี 2542

246.92 529.27 297.6

       (ค.) วัตถุดิบ (Raw material) และผู้จำหน่ายวัตถุดิบ (suppliers)

วัตถุดิบที่สำคัญคือปลาหมึก ซึ่งจับได้โดยเรือประมงไทย ส่วนปริมาณจะขึ้นอยู่กับฤดูกาล โดย บริษัทฯ
ได้ขยายแหล่งวัตถุดิบไปทั้ง 2 ฝั่งทะเลของอ่าวไทย กล่าวคือฝั่งทะเลอ่าวไทยที่จังหวัดสงขลา
สุราษฎร์ธานี นครศรีธรรมราช ปัตตานี นราธิวาส และฝั่งทะเลอันดามันที่จังหวัดระนอง สตูล กระบี่
ตรังและภูเก็ต อย่างไรก็ตาม สืบเนื่องจากปริมาณวัตถุดิบที่มีอยู่จำนวนจำกัด
ไม่เพียงพอต่อจำนวนโรงงานที่มีอยู่ ทางบริษัท
ก็ได้มีการพยายามที่จะนำเข้าวัตถุดิบจากต่างประเทศในอนาคต

  ------------------ ---------- ---------- ---------- ---------- -----------
  ราคาเฉลี่ยปลาหมึก     2544       2543       2542       2541       2540

  ปลาหมึกกล้วย         65         58         60         60         75

  ปลาหมึกเจาะ         40         40         40         38         45

  ปลาหมึกสาย          30         22         24         27         28

  ปลาซาร์ดีน           10         10         9          9          8.5
  ------------------ ---------- ---------- ---------- ---------- -----------

       ในส่วนของผู้จำหน่ายวัตถุดิบ เนื่องจากทางบริษัทรับซื้อจากผู้จำหน่ายวัตถุดิบโดยทั่วไป
ขึ้นอยู่กับราคาและคุณภาพของวัตถุดิบ ซึ่งในปัจจุบันที่เป็นอยู่ทางบริษัทฯ ได้ทำการซื้อวัตถุดิบ
จากผู้จำหน่ายวัตถุดิบภายในประเทศ เกือบทั้งหมด และได้นำเข้าวัตถุดิบจากต่างประเทศบ้างแล้ว

วัตถุดิบที่ใช้ในการผลิตนั้นเป็นไปตามฤดูกาลที่รับแตกต่างกัน
ดังนั้นเพื่อให้ธุรกิจสามารถดำเนินได้อย่างต่อเนื่องตลอดไป
บริษัทฯจึงได้พยายามกระจายแหล่งรับวัตถุดิบ และแยกชนิดของสินค้าให้หลายชนิดเพื่อช่วยลดผลกระทบของฤดูกาล
เช่น ในช่วงที่มีมรสุมทาง ด้านอ่าวไทย (พฤศจิกายน - เมษายน)
ก็จะหันไปหาแหล่งวัตถุดิบทางฝั่งอันดามันในทางกลับกัน ในช่วงที่มีมรสุมทางด้านอันดามัน
(พฤศจิกายน - ธันวาคม) ก็จะหันไปหาแหล่งวัตถุดิบทางฝั่งอ่าวไทยแทน
และยังได้อาศัยวัตถุดิบที่ได้จากการเพาะเลี้ยงซึ่งสามารถหาได้ตลอดทั้งปี
การสั่งวัตถุดิบจากต่างประเทศเพื่อมาป้อนโรงงานในช่วงซึ่งไม่ใช่ฤดูกาลก็เป็นอีกวิธีหนึ่งซึ่งทางบริษัทได้ดำเนินการอยู่
เพื่อที่จะได้มีวัตถุดิบป้อนโรงงานอย่างสม่ำเสมอ อย่างไรก็ตาม ในสภาพแวดล้อมปัจจุบัน
ที่มีการเปลี่ยนแปลงทางธรรมชาติทำให้ฤดูกาลจับสัตว์ทะเลได้มีการเปลี่ยนแปลงไป ทางบริษัทฯ
ก็ได้มีการเก็บ STOCK วัตถุดิบที่มีปริมาณการใช้ผลิตอย่างสม่ำเสมอ และในปี 2544 ทางบริษัทฯ
ได้มีการสร้างห้องเย็น (COLD STORAGE) ความจุ 500 ตัน
เพื่อใช้เก็บวัตถุดิบในช่วงที่วัตถุดิบมีมาก และราคาถูก
เพื่อที่จะนำมาใช้ในการผลิตในช่วงที่ขาดแคลนวัตถุดิบ ซึ่งจะเป็นการผ่อนคลายปัญหาได้อีกวิธีหนึ่ง

(ง.) สัดส่วนการซื้อวัตถุดิบ ในประเทศและต่างประเทศ เปอร์เซ็นต์

  ------------------------ ---------------------- -----------------------
  ปี                        ต่างประเทศ              ในประเทศ

  2544                     0.64                   99.36

  2543                     1.03                   98.97

  2542                     0.92                   99.08
  ------------------------ ---------------------- -----------------------

(จ.) จำนวนผู้จำหน่ายวัตถุดิบ ให้กับบริษัทฯ

ปัจจุบัน มีผู้จำหน่ายวัตถุดิบให้กับบริษัทฯ เป็นจำนวนมาก โดยมากอยู่ภายใน 14 จังหวัดภาคใต้
และทางบริษัทฯ ไม่ได้พึ่งพาผู้จำหน่ายวัตถุดิบรายใดรายหนึ่งหรือกลุ่มใดกลุ่มหนึ่งโดยเฉพาะ
เนื่องจากการซื้อวัตถุดิบของบริษัทฯ จะอิงเรื่องราคาและคุณภาพเป็นหลัก และในช่วง 3 ปีที่ผ่านมา
ทางบริษัทฯ ไม่ได้มีการซื้อวัตถุดิบจากผู้จำหน่ายรายใดเกิน 30% ของยอดซื้อวัตถุดิบรวมของบริษัทฯ

(ฉ.) ขั้นตอนการผลิตและเทคโนโยลี่การผลิต

       แผนภาพแสดงขั้นตอนการผลิต (บริษัท ซีฮอร์ส จำกัด (มหาชน))

  1.จัดซื้อวัตถุดิบที่สดสะอาด

  2.ล้างทำความสะอาด

อาหารทะเลแช่แข็ง อาหารทะเลบรรจุกระป๋อง

3.แปรรูปตามความต้องการ 3. ผ่านกระบวนการทำให้สุก

4.ล้างทำความสะอาดอีกครั้ง 4. บรรจุกระป๋อง

5.คัดขนาดและคุณภาพ แล้วชั่ง 5. เติมส่วนผสมปรุงรส

น้ำหนักตามที่กำหนด

6.ตรวจสอบขนาดและคุณภาพ 6. เข้าเครื่องปิดฝากระป๋อง

7.แช่แข็ง โดย Individual Quickly, Frozen Contact Freezer 7.
อบผ่านความร้อนโดย RETORT

8.บรรจุหีบห่อ 8. นำไปเก็บไว้เพื่อปิดฉลาก และ

รอการนำส่งถึงมือลูกค้าต่อไป

9. เก็บไว้ในห้องเย็นเพื่อรอการส่งออก

ในส่วนของบริษัทย่อยอีกแห่งหนึ่ง คือ บริษัท ขอนแก่นคอร์เปอเรชั่น(1990) จำกัด
ไม่มีขั้นตอนการผลิตเพราะทำธุรกิจแบบซื้อมาขายไป

(ช.) เทคโนโลยีการผลิต

การได้นำระบบ ISO9002
มาใช้ควบคุมการผลิตทั้งในส่วนอาหารทะเลแช่แข็งและอาหารทะเลบรรจุกระป๋องทำให้บริษัทฯ
สามารถลดความผิดพลาด
และปัญหาในการผลิตสินค้าได้อย่างชัดเจนเป็นผลให้ปัญหาคุณภาพสินค้ากับลูกค้าปลายทางเกิดขึ้นน้อยมาก
ซึ่งปกติแล้วก่อนจะนำระบบ ISO 9002 มาใช้
ปัญหาคุณภาพสินค้ากับลูกค้าผู้รับสินค้าปลายทางก็มีน้อยอยู่แล้ว

- การผลิตอาหารทะเลแช่แข็ง

เป็นการนำวัตถุดิบทางทะเลมาล้างทำความสะอาดแล้วแปรรูปตามความต้องการของลูกค้า
โดยส่วนใหญ่เป็นแรงงานฝีมือมากกว่าเครื่องจักร หลังจากแปรรูปแล้วนำไป FREEZE
ตามอุณหภูมิที่กำหนด แล้วบรรจุในบรรจุภัณฑ์ตามที่ลูกค้ากำหนดเพื่อรอการส่งมอบ
ปัจจุบันบริษัทฯมีบุคลากรในส่วนของสาขาอาหารทะเลแช่แข็งทั้งสิ้นประมาณ 810 คน
เป็นพนักงานประมาณ. 180 คน และเป็นคนงานประมาณ 630 คนในรอบปี 2544
ที่ผ่านมาทางบริษัทได้เพิ่มเครื่อง FREEZE ระบบ I.Q.F. 1 เครื่องโดยมีกำลังการผลิต 300
กิโลกรัมต่อชั่วโมง
ไว้ที่สาขาดอนสักเพื่อเพิ่มศักรยภาพการผลิตและได้มีการสร้างห้องเย็นเก็บวัตถุดิบเพิ่มขึ้นอีก 2 ห้อง
โดยมีความจุห้องละ 250 ตันที่สาขาสงขลา(อาหารทะเลแช่แข็ง)
เพื่อไว้รองรับวัตถุดิบในช่วงฤดูกาลที่มีราคาถูก
และสามารถนำวัตถุดิบมาใช้ได้ในช่วงที่ขาดแคลนและมีราคาสูง

- การผลิตอาหารทะเลกระป๋อง

เป็นการทำวัตถุดิบทางอาหารทะเลมาล้างทำความสะอาดแล้วแปรรูป
เพื่อบรรจุกระป๋องพร้อมกับส่วนผสมตามที่ลูกค้ากำหนดหลังจากปิดฝากระป๋องแล้ว นำเข้าเครื่อง
RETORT ขั้นตอนสุดท้ายเป็นเรื่องของบรรจุภัณฑ์ตามที่ลูกค้ากำหนดเพื่อที่จะรอส่งมอบให้ลูกค้า
ปัจจุบันบริษัทฯมีบุคลากรในส่วนของสาขาอาหารทะเลกระป๋องทั้งสิ้นประมาณ 300 คน
เป็นพนักงานประมาณ 65 คน และเป็นคนงานประมาณ 235 คน ในรอบปีที่ผ่านมาทางบริษัทฯ
ได้มีการผลิตสินค้าใหม่คือปลาหมึกบรรจุกระป๋อง ซึ่งได้มีการเริ่มส่งออกแล้ว
และได้รับการตอบรับเป็นอย่างดีจากลูกค้าโดยปัจจุบันมีการสั่งซื้ออย่างต่อเนื่อง

(2.) ผลกระทบต่อสิ่งแวดล้อม

      เนื่องจากเป็นอุตสาหกรรมผลิตอาหาร โดยการล้างทำความสะอาด
และการแปรรูปแล้วนำไปบรรจุในรูปสินค้ากึ่งสำเร็จรูปและสำเร็จรูป (READY TO EAT)
ซึ่งใช้วัตถุดิบส่วนใหญ่จากธรรมชาติ (อาหารทะเล)
จึงมีผลระทบน้อยมากแก่สิ่งแวดล้อมอย่างไรก็ตาม ทางบริษัทฯ
ก็ได้ปฏิบัติตามกฎระเบียบของกระทรวงอุตสาหกรรม โดยว่าด้วยการรักษาสิ่งแวดล้อม
อย่างเคร่งครัด ซึ่งทางอุตสาหกรรมจังหวัดได้เข้ามาช่วยดูแลในส่วนนี้อยู่
เกี่ยวกับกระบวนการบำบัดน้ำเสีย และน้ำทิ้งออกนอกโรงงาน และทางบริษัทฯ
ได้ทำการว่าจ้างบริษัท ศรีตรังเมนเน็จเมนต์ซาย จำกัด เป็นผู้ควบคุมดูแลกระบวนการบำบัดน้ำเสีย
และความสะอาดของน้ำทิ้งออกนอกโรงงานของบริษัทฯ อยู่ ซึ่งไม่มีปัญหาเกี่ยวกับมวลชน
ย่านใกล้เคียงกับที่ตั้งของโรงงานแต่อย่างใด

ค่าใช้จ่ายในการลงทุนเพื่อควบคุมสิ่งแวดล้อมในช่วง 3 ปี ที่ผ่านมา ของบริษัทฯ

  ---------------------- ----------------- ---------------- ---------------
  ปี พ.ศ.                 2544              2543             2542

  จำนวนเงิน (บาท)         680,815           642,308          519,114
  ---------------------- ----------------- ---------------- ---------------